Jaws

Jaws, , 1975eko Steven Spielberg estatubatuarrak zuzendutako thriller film da. Aktoreak honako hauek izan ziren: Roy Scheider, Robert Shaw, Richard Dreyfuss, Lorraine Gary eta Murray Hamilton. John Williams musikagileak filmaren ikurtzat hartzen den soinu banda ondu zuen.

 Argumentua 

AEB, Ingalaterra Berria. Kostaldeko herri turistiko batean marrazo erraldoi batek hainbat erasotan lagun hil batzuk edo zauritu ditu. Horrek guztiak larrialdia eragin eta inguruko turismoan kalte ekonomiko larria ekar dezakenez, alkateak (Murray Hamilton) hondartzak turistei itxi edota jazotakoaren berri emateari uko egin dio, guztia ezerezean geratuko delako itxaropenaz. Baina jada hondartza udatiarrez lepo dagoenean, marrazoak berriz ere beste pertsona bat hil du. Horrek jendearengan izuikara itzela eragin duenez, udalak marrazo hiltzaile hori akatzeko ardura hiru gizon ausarti eman die: herriko udaltzain buruari (Roy Scheider), biologo bati (Richard Dreyfuss) eta eskarmentu handiko marrazo arrantzale bati (Robert Shaw).

 Aktoreak 
 Roy Scheider: Brody udaltzain burua
 Robert Shaw: Sam Quint, marrazo ehiztaria
 Richard Dreyfuss: Hooper, itsas biologoa
 Lorraine Gary: Ellen Brody, Brodyren emaztea
 Murray Hamilton: Vaughn alkatea
 Carl Gottlieb: Meadows
 Jeffrey Kramer: Hendricks, zinegotzia
 Susan Backlinie: Chrissie Watkins
 Jonathan Filley: Cassidy
 Peter Benchley: erreportaria

 Filma 
Nazioartean berehalako arrakasta izan zuen: blockbuster filma bilakatu eta 470.653.000 estatubatuar dolar lortu zituen. Honako jarraipen hauek izan zituen: Jaws 2 (1978), Jaws 3-D (1983) eta Jaws: The Revenge (1987).

Hiru Oscar Sari irabazi zituen: Jatorrizko soinu banda onenaren Oscar Saria (John Williams), Jatorrizko soinu banda onenaren Oscar Saria (Verna Fields) eta Soinu onenaren Oscar Saria (Robert Hoyt, Roger Heman, Earl Madery eta John Carter). Film onenaren Oscar Sariaren izendapena ere jasu zuen, baina azkenean One Flew Over the Cuckoo's Nest (Norbaitek kukuaren habiaren gainean hegan egin zuen) filmak irabazi zuen.

Massachusetts konderriko Martha's Vineyard uhartean eta Menemsha udalerrian filmatu zen.

 Kanpo estekak 
 Jaws filmaren iragarkia ikusgai. Youtube.com 
 IMDBko fitxa irakurgai 

Kategoria:Jaws (frankizia)
Kategoria:Ameriketako Estatu Batuetako filmak
Kategoria:Jatorrizko soinu banda onenaren Oscar Saria irabazi duten filmak
Kategoria:Muntatze onenaren Oscar Saria irabazi duten filmak
Kategoria:Soinu onenaren Oscar Saria irabazi duten filmak
Kategoria:John Williamsen soinu bandadun filmak
Kategoria:Marrazoei buruzko filmak
Kategoria:Suspense filmak
Kategoria:Txalupetan girotutako filmak
Kategoria:Beldurrezko filmak
Kategoria:John Williamsen soinu bandadun filmak
Kategoria:Liburuetan oinarritutako filmak
Kategoria:Massachusettsen girotutako filmak
Kategoria:Hondartzetan girotutako filmak
Kategoria:Itsasoan girotutako filmak